CELEX: C2004/217/33
Language: sl
Date: 2004-08-28 00:00:00
Title: Zadeva C-291/04: Predlog za sprejem predhodne odločbe na podlagi sodbe Tribunal de Police iz Neufchâteau(a) (Belgija) z dne 4. junija 2004 v zadevi Ministère public proti Henriju Léonu Schmitzu

28.8.2004   
            
            
               SL
            
            
               Uradni list Evropske unije
            
            
               C 217/17
            
         Predlog za sprejem predhodne odločbe na podlagi sodbe Tribunal de Police iz Neufchâteau(a) (Belgija) z dne 4. junija 2004 v zadevi Ministère public proti Henriju Léonu Schmitzu
   (Zadeva C-291/04)
   (2004/C 217/33)
   Tribunal de Police iz Neufchâteaua je s sodbo z dne 4. junija 2004 v zadevi Ministère public proti Henriju Leonu Schmitzu, ki ga je sodno tajništvo prejelo dne 9. julija 2004, Sodišču Evropskih skupnosti predložil predlog za sprejem predhodne odločbe.
   Tribunal de Police iz Neufchâteau(a) predlaga Sodišču, da odloči o naslednjem vprašanju:
   Ali členi 10, 39, 43 in 49 Pogodbe ES nasprotujejo temu, da bi država članica sprejela ukrep, s katerim bi delavcu, ki prebiva na njenem ozemlju, naložila, da mora tu registrirati vozilo, čeprav je le-to v lasti njegovega delodajalca, to je družbe s sedežem na ozemlju druge države članice, s katero ima ta delavec sklenjeno pogodbo o delu, istočasno pa v njej opravlja tudi funkcijo delničarja, člana uprave, pooblaščenca za vodenje poslov ali pa drugo podobno funkcijo?